
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS TARYBOS 2005 M. GRUODŽIO 22 D. SPRENDIMO NR. T-359 PAKEITIMO
2009 m. gruodžio 23 d. Nr. T-393
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 str. 1 d. bei Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412)     13 str., nusprendžia,

pakeisti rajono savivaldybės tarybos 2005 m. gruodžio 22 d. sprendimu Nr. T-359 patvirtintą Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašą:

1. išbraukti 3.1.2 papunktį, 3.1.3 papunktį laikyti 3.1.2 papunkčiu ir išdėstyti 3.1 punktą taip:

„3.1. Viešosios įstaigos:


3.1.1. bent vienas iš jų dalininkų turi būti valstybė ar savivaldybė, kurioms atstovauja valstybės ar savivaldybės institucija, arba turi turėti Švietimo ir mokslo ministerijos leidimus (licencijas) mokyti, arba turi tenkinti visuomenės interesą muziejų sistemoje;


3.1.2. turi pateikti turto valdytojo, kurio žinioje yra panaudos pagrindais suteikiamas savivaldybės turtas, išvadą apie panaudos subjekto veiklos reikalingumą visuomenei ir savivaldybės turto perdavimo tikslingumą (išskyrus įstaigas, kurių savininkė yra Šakių rajono savivaldybė ar valstybė).“;


2. išbraukti 3.2.1 papunktį, 3.2.2 ir 3.2.3 papunkčius laikyti atitinkamai 3.2.1 ir 3.2.2 papunkčiais bei išdėstyti 3.2 punktą taip:


„3.2. Socialinės įmonės statusą turintys juridiniai asmenys:


3.2.1. turi pateikti turto valdytojo, kurio žinioje yra panaudos pagrindais suteikiamas savivaldybės turtas, išvadą apie panaudos subjekto veiklos reikalingumą visuomenei ir savivaldybės turto perdavimo tikslingumą;

3.2.2. turi užsiimti veikla Šakių rajone.“;

3. išbraukti 3.3.1 papunktį, 3.3.2 ir 3.3.3 papunkčius laikyti atitinkamai 3.3.1 ir 3.3.2 papunkčiais bei išdėstyti 3.3 punktą taip:

„3.3. Labdaros ir paramos fondai, asociacijos:


3.3.1. turi pateikti turto valdytojo, kurio žinioje yra panaudos pagrindais suteikiamas savivaldybės turtas, išvadą apie panaudos subjekto veiklos reikalingumą visuomenei ir savivaldybės turto perdavimo tikslingumą;


3.3.2. turi užsiimti veikla Šakių rajone.“.

